<<เสาะหาแหล่งเลขเด็ด>>

     ออกจากเส้นวิภาวดี-รังสิต เข้าถนนโรคัลโรด (เชิดวุฒากาศ) ตรงไปหา 3 แยกวัดดอนเมือง จะเจอ 7-11 ซ้ายมือตรงหัวมุม ตรงไปอีกประมาณ 30 เมตร ร้านจะอยู่ซ้ายมือ ติดกับห้างทองน่ำเฮงล้ง และธนาคารธนชาติครับ

<<นักเสี่ยงดวงรุ่นพี่แนะนำ>>

     เห็นป้ายเหลืองๆอักษรแดงๆโดดเด่นมาแต่ไกล คิดว่าน่าจะมาผิดร้านแล้ว ตอนแรกนึกว่าร้านทอง 555+ เปิดหัวมาแบบนี้ มันยังไม่มันเท่าการหาที่จอดรถสำหรับร้านนี้ ยอมรับว่าสุดโหดและปราบเซียนมากๆ เพราะหน้าร้านมีป้ายห้ามจอดตลอดแนว มันเสียดแทงหัวใจยิ่งนัก พวกเราโดยส่วนใหญ่ก็จะแอบเนียนๆไปจอดกันที่วัดดอนเมือง ซึ่งก็กว้างขวางใหญ่โตเหลือเกิน ปานแมวนอนกลิ้ง 5 ตลบได้ 555+ อาจเพราะเป็นบุญที่สั่งสมมา วันนี้มีที่จอดด้วย 555+ เดินดุ่ยๆข้ามถนนไปแล้วเข้ามาในร้าน ดูโล่งๆโปร่งๆดีน่านั่ง เป็ดอบบน้ำผึ้ง ต้นตำหรับดอนเมืองนั้นเปิดมานานมากครับ สมัยตั้งแต่ผมมาลงสนามบินดอนเมืองครั้งแรกๆก็เดินมาทานเลย ทำกันหลังร้านทุกอย่าง เมนูในร้านง่ายๆครับ มีเป็ด หมูแดง หมูกรอบ หมูสะเต๊ะ และต้มมะระกระดูกหมู แถมเมื่อก่อนมีข้าวเหนียวมะม่วงขายด้วย แต่เดี๋ยวนี้ไม่มีแล้ว จับยามสามตาดูแล้ว ดูท่าพอน่าจะเสี่ยงดวงได้ จัดจานใหญ่ๆ มาลองลุ้น เพื่อรางวัลใหญ่ซะหน่อยพวก....

<<เป้าหมายที่เราไปขูด ลูบแป้ง 555+ >>

     - เป็ด หมูแดง หมูกรอบ ( 200 บาท ) ????????????????: มาพูนจานใหญ่ไม่ธรรมดา จัดหนักมาแบบเต็มๆด้วย เนื้อเป็ดชิ้นใหญ่หนา แน่นแต่เปื่อยยุ่ยดีใช้ได้ ติดหนังกรอบๆ มันๆ หมูกรอบชิ้นใหญ่หนาสะใจ เนื้อแดงประมาณ 1ใน 3 ที่เหลือมันเต็มๆ 555+ ด้านนอกไม่กรอบเท่าไหร่ หวาน นิ่ม พอใช้ได้ หมูแดงชิ้นใหญ่หนา อีกเช่นกัน หอมดีพอสมควร เนื้อแน่น หนึบๆ หวานหอม ทั้งหมดชุ่มฉ่ำเข้าเนื้อ ไม่มีเหนียว แถมโดนราดด้วยน้ำราดสีออกน้ำตาลเข้ม ใสๆไม่เข้มข้นมาก หอมพอประมาณ ออกเค็ม-หวาน ดีงามไม่ธรรมดาครับ

     - ต้มมะระกระดูกหมู ( 50 บาท ) ????????????: จัดมา 1 โถ ถ้วยใหญ่ไม่เบา มะระก้อนเบ้งมาก ใหญ่เท่าแขนหมี 555+ ตุ๋นมะระมาเปื่อยดี ไม่มีขม พร้อมหมูติดกระดูกมาเยอะพอใช้ได้ เนื้อเปื่อยเลาะทานง่ายดี ซุปออกใส ดีใช้ได้ครับ 

     - ข้าวสวย ( 20 บาท ) : เฮียแกจัดมาเป็นชามใหญ่ใส่กันมาพูนเลยเจ้าค่ะ ตอนแรกนึกว่าแกประชด เพราะอีกนิดนึงก็จะเท่าเป็นโถแล้ว 555+ นิ่มนุ่มพอใช้ได้ คุ้มค่ามากมาย ทานกันได้ 4 คนสบายๆจ๊ะ

     - น้ำเปล่า ( 10 บาท ) 

<<ตรวจตราเช็คผล หวังมีโชค>>

      >รสชาติ – 3.75/5 : วัตถุดิบจัดว่าดีงามไม่น้อย เนื้อมีรสสัมผัสที่ดี นุ่ม หนาเต็มคำ แน่น ฉ่ำน้ำ เข้าเนื้อ กลมกล่อม ความหอมดีใช้ได้ สด สะอาดดี หน้าตาและสีสันน่าทานดีใช้ได้ น้ำซุปมะระรสยังอ่อน บางไม่นิด ยังไม่ดั่งใจหวังครับ แต่น่าเสียดายเป็นที่สุด คือ น้ำราดยังเค็มและใสไปหน่อยนิดเดียวเท่านั้น ไม่งั้นตัวลอยเป็นแน่แท้...

     >ราคา – 4/5 : คบหาได้ ฉันมิตรสนิท คุณภาพอาหารน่าพึงพอใจใช้ได้เลยครับ จัดเต็มด้านปริมาณดี หมูและเป็ดชิ้นโตใส่มาเยอะ ข้าวราคาดูแรง แต่ปริมาณนี่เกินคาดหวังมากๆ รวมๆแล้ว น้อง GB ก็แฮปปี้ดี๊ด๊า อยู่พอดู...

     >บรรยากาศ – 3.5/5 : ร้านใหญ่กว้างขวางดีไม่ยอกเหมือนกันครับ โต๊ะกว้างขวางนั่งทานสบายใช้ได้ โต๊ะเก้าอี้ 10-15 โต๊ะ ด้านในลึกเข้าไปหน่อย มีอึดอัดเล็กๆเนื่องจากไม่มีการระบาย แต่ก็พอได้พัดลมช่วยเหลือพัดโบกเต็มพิกัดดีงามใช้ได้ สะอาดและเป็นระเบียบดีครับ 

     >บริการ – 3.5/5 : เฮียดูแลและต้อนรับเราโอเคเลยครับ ให้คำแนะนำและเชียร์แขกดีใช้ได้ พี่ๆน้องๆชาวต่างชาติพูดจาพอรู้เรื่องบ้าง ทุกๆท่านยิ้มแย้มแจ่มใสและพูดจาสุภาพดีใช้ได้ ใช้เวลาในการตระเตรียมรวดเร็วดี ที่จอดรถโหดร้าย ตามพรรณนาครับ

<< เจ้ามือใหญ่สมน้ำหน้าปิดท้าย 555+ >>

     โดนรางวัลใกล้เคียง แต่เพียงเท่านี้ ก็ดีใจใช้ได้แล้วครับ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

